Odense Adresse-Contoirs Efterretninger, 1848-06-28
Fædrelandet. Offentlige Foranstaltninger. Forordning angaaende Udstedelse af rentebærende Kreditbeviser i og Paabydelse af en Krigskat i Danmark. Angaaende Udskrivning af en Krigsskat for Danmark. § 6. Af hver Tønde Ager og Engs Hartkorn bliver at udrede et Bidrag af 6 Rbd. 48 s., og af hver Tønde Skov= og Mølleskylds Hartkorn 3 Rbd. 24 s., Alt uden Hensyn til, om Hartkorne er privilegeret eller uprivilegeret. Aldeles fritagne for Krigsskatten ere imidlertid Steder med 2 Skp. Hartkorn og derunder, ligesom de Steder kun svare halv Skat, der vel have et Tilliggende af over 2, men ikke over 4 Skp. Hartkorn. Dog bliver herved at iagttage, at, naar Besidderen af et Huus tillige besidder anden Jord, end den, der er tillagt Huset, bliver hiin Jords Hartkorn, hvad Krigskattens Udredelse angaaer, at føie til det Hartkorn, som paa hviler den Huset tilliggende Jordlod, uden Hensyn til, om de forskjellige Eiendomme have en samlet Konto eller de have adskilte Konti i vedkommende OppebørselsbetjentsBøger. Endeligen ere alle Huse med Jord, uden Hensyn til dennes Størrelse, naar Hartkornet, beregnet paa nysanførte Maade ikke udgjør 1 Tønde, fritagne for Krigsskattens Udredelse, saalænge deres Besiddere, ligge i Feldten. Af Tiender bliver at svare i Krigsskat, det ved Forordning af 15 April 1818 §2, bestemte Beløb for et Aar, nemlig: 1) af hver Td. tiendeydende Hartkorn for hver af de trende Tiende-Andele, Konge-, Kirke- og Præste-Tienden: a. naar Tienden er afhandlet for bestandigen til Yderen imod en fast og uforanderlig aarlig Pengebetaling, 4 Rigsbankskilling; b. naar den er under andre Vilkaar for bestandigen overdraget, Yderen, 22 Rbs.; c. naar Præster eller andre Embedsmænd, der ere beneficerede med Tiender, have før Begyndelsen af Aaret 1808, mod en fast og uforanderlig aarlig Pengebetaling, for deres Embedstid bortakkorderet Samme til Yderne, 5 Rbs. d. naar Tienden i andre Tilfælde er overladt Yderne for en vis Tid, 24 Rbs.; c. naar den hæves i Kjærven, 26 Rbs.; 2) af det matrikulerede Tiende-Hartkorn: a. af hver Tønde Hartkorn Kongetiende, 36 Rbs.; b. af hver Td. Hartkorn Kirketiende, 28 Rbs. Ligesom der, efter det Nysanførte, af de Præsterne tillagte Tiender bliver at erlægge Krigsskat som af andet tiendeydende Hartkorn, saaledes skal og af Præstegaardshartkornet betales samme Krigsskat som af andet Ager og Engs samt Skov- og Mølleskylds Hartkorn, hvorhos de samme Regler blive at følge i alle Distrikter af Danmark med Hensyn til Størrelsen af den her omhandlede Deel af Krigskatten, alene med Undtagelse af Vort Land Bornholm, hvor der kun bliver at bidrage det Halve af forommeldte Beløb. Den her bestemte Krigsskat af Hartkornet og Tienderne fordeles til Udredelse i trende Terminer, saaledes at den første Trediedeel forfalder den 1 October d. A., og bliver at erlægge i Løbet af det med denne Dag begyndende Qvartal, den anden Trediedeel forfalder paa samme Maade den 1 April 1849, og den sidste Trediedeel den 1 October 1849. Jøvrigt er den her omhandlede Part af Krigsskatten at opkræve og indbetale i Forbindelse med den almindelige Landskat samt i fornødent Fald at inddrive paa den for Landskattens Jnddrivelse foreskrevne Maade. Forsaavidt Jorder ere overdragne i Arvefæste paa saadan Maade, at Arvefæste ren maa ansees som Eier, er han berettiget til, i Aaret 1849 i sin Arvefæsteafgift at liqvidere en Ottendedeel af hvad hans Arvefæsteafgift for Aaret 1848 har udgjort, forholdsviis fordeelt paa de Terminer, til hvilke hans Arvefæsteafgift for 1849 forfalder, men iøvrigt har han at udrede den hele, paa Eiendommen faldende, Krigskat. En Jord paa anden Maade af Eieren overdragen Andre til Brug, da udreder Brugeren kun en Trediedeel af Krigsskatten, og Eieren selv de øvrige to Trediedele. Derimod er Eieren af Jord og Tiender berettiget til Fritagelse for at betale en Ottendedeel af eet Aars Rente af al i den paagjældende Eiendom den 11 Juni 1848 indestaaende Prioritetsgjæld, derunder indbefattet Fideikommis= og lignende Kapitaler, hvilken Ottendedeel af et Aars Rente skal udgjøre Prioritetshaverens Andeel i Krigsskatten. Denne Ottendedeel af eet Aars Rente bliver at afkorte Prioritetshaverne i 11 December Termin 1848 og i 11 Juni og 11 December Termin 1849, hvergang med en Trediedeel, med mindre Kapitalen er eller bliver opsagt til Udbetaling i en af de førstnævnte tvende Terminer, da Eieren i saa Fald, ved Udbetalingen af Kapital og Rente, er beføiet til paa een Gang at liqvidere, hvad der til den Tid staaer tilbage af den her omhandlede Deel af eet Aars Rente. J de enkelte Tilfælde, i hvilke den i en Landeiendom indestaaende Prioritet er saa betydelig i Forhold til det Samme paahvilende Hartkorn, at den Ottendedeel af eet Aars Rente, som udgjør Prioritetshavernes Andeel i Krigsskatten beløber sig til Mere, end den Eieren paa hvilende Krigsskats Beløb, skal Sidstnævnte, som saaledes bliver fritagen for at svare nogen Andeel af bemeldte Skat, være forpligtet til, hos den vedkommende Retsskriver at erhverve Attest om den hans Eiendom paahvilende Prioritetsgjæld, hvilken Attest Retsskriveren har at udfærdige paa ustemplet Papir og uden nogensomhelst Betaling inden 8 Dages Forløb, efter at Attesten af Eieren er begjært. Og er Eieren endvidere forpligtet til, ved at aflevere denne Attest til vedkommende Oppebørselsbetjent, at indbetale som Krigsskat af sin Eiendom den Deel af Renten af hele Prioritetsgjælden, som han i hver især af de paagjældende Terminer, efter de foran givne Bestemmelser, er berettiget til at indeholde. Oppebørsels betjenten har da at anføre hver saadan Jndbetaling, som et særeget Skattebidrag, og i sit Regnskab at gjøre speciel Rigtighed for Samme, ligesom han har at meddele Eieren for den saaledes skeete Jndbetaling særegen saavel Prima som Sekunda=Qvittering, hvilken sidste Eieren er forpligtet til, inden 4 Uger efter Modtagelsen at afgive til Amtmanden, som har at indsende disse Qvitteringer til vedkommende Revisionssautoritet. Forsømmer Eieren at iagttage de her nævnte, til fornøden Kontrol givne, Forskrifter, ifalder han derfor en Mulkt af 5 til 50 Rbd. til vedkommende Amts Fattigkasse, ligesom han desuden, hvis han befindes ikke at have opgivet den fulde Sum, som han efter denne Anordning i dette Tilfælde skal udrede, er forpligtet til uopholdeligen at tilsvare det Manglendes fiirdobbelte Beløb. 8 7.